🆘 Mit tegyek, ha kezdem túlzásba vinni az online rulettezést?
Az online rulett egy rendkívül pörgős játékmenetű, izgalmakban bővelkedő játék. Ezért aztán nem csoda, hogy ha az ember nem figyel oda, akkor bizony könnyen átesik a ló másik oldalára. Ennek elkerülése végett – ha az adott szerencsejáték szolgáltatónál ez megoldható – érdemes például játékidő limitet (pl. 30 perc, 45 perc, vagy 60 perc) és / vagy veszteség limitet beállítanod (pl. 30 €). Mivel ily módon, a rendszer mindig figyelmeztet, ha elérted a korábban beállított limitet / limiteket.
        Abban az esetben, ha a szerencsejáték függőség jeleit észleled magadon, azaz nem tudsz leállni például az online rulettezéssel, akkor erősen ajánlott szakember segítségét kérned és / vagy élned az úgynevezett „önkizárás” funkcióval, amely révén egy meghatározott ideig (pl. 6 hónapig) nem tudsz belépni az adott online casino oldalára (vagy, ha a felhasználói fiókba való belépés engedélyezett is, nem tudsz igazi pénzben, élesben játszani).